ईद मिलादुन्नबी पर चार स्थानों से निकाली बाइक रैली
सड़कों पर गूंजा, मुस्तफा की आमद, मरहबा-मरहबा
शहर में मुस्लिम समुदाय ने ईदमिलादुन्नबी का पर्व गुरुवार को धूमधाम से मनाया। इस मौके जुलूस निकाला। इसमें लोग मुस्तफा की आमद मरहबा, मरहबा के नारे लगाते रहे। जगह-जगह लोगों ने जुलूस का फूल मालाओं स्वागत किया और मिठाइयां बांटकर पैगंबर हजरत मोहम्मद साहब का जन्मदिन मनाया।
कोठी बाजार के आजाद वार्ड से जुलूस सुबह 8 बजे निकाला गया। इस जुलूस में रंगीन आतिशबाजी का प्रदर्शन किया। यह जुलूस प्रमुख मार्गों से होते हुए कोठी बाजार जामा मस्जिद पहुंचा। मौलानाओं ने हजरत मोहम्मद साहब की शान में नाते पेश की। इसके बाद जामा मस्जिद के पेश इमाम हाफिज जुनैद साहब ने बयान फरमाए।
उन्होंने कहा पैगंबर साहब को अल्लाह ने अपने नूर से बनाया। वे किसी एक के लिए नहीं बल्कि सारे जहां के लिए रहमत बनकर आए थे। उनके सदके में जमीन, आसमान, जन्नत बनी। मौलाना गुलाम मुस्तफा, मौलाना रजा ने नात पेश की और फिर सलातो सलाम पढ़कर पैगंबर साहब के सदके में अमन-चैन की दुआ मांगी। इस मौके पर जगह-जगह आम लंगर का कार्यक्रम हुआ।
भैंसदेही| ईदमिलादुन्नबी पर गुरुवार को जुलूस निकला गया। इसमें बड़ी संख्या में मुस्लिम धर्मावलंबी शामिल हुए। जुलूस का जगह-जगह लोगों ने स्वागत किया। इस दौरान बड़ी संख्या में पुलिस बल मौजूद रहा।
निकाला जुलूस, सजाई झांकी
चिचोली | सुबह जामा मस्जिद से जुलूस निकाला। बैंड बाजों की धुन में निकला जुलूस नगर के मुख्य मार्गों से गुजरा। जुलूस में शामिल युवाओं द्वारा सोणा आया, नूर वाले मुस्तफा कव्वाली पर जमकर कदम थिरकाए। ईद पर अंजुमन कमेटी द्वारा झांकी बनाई। यहां पर लंगर का आयोजन किया। जामा मस्जिद के अध्यक्ष शेख शमीद, मजीद खान, नब्बू शाह, साजिद खान, सज्जू खान आिद ने दूध व खीर का प्रसाद बांटा।
जलसे का जगह-जगह हुआ स्वागत
आमला | ईद मिलादुन्नबी पर गुरुवार को रतेड़ा गांव में नई मस्जिद की भी शुरुआत हुई तो देर रात तक लंगर चलता रहा। जलसा सुबह 8.30 बजे बारा क्वार्टर की मस्जिद से शुरू होकर मेन मार्केट होता हुआ जामा मस्जिद पहुंचा। सुबह जलसा बोड़खी चौक पहुंचा। बड़ी मस्जिद के सदर जाहिद खान के अनुसार रतेड़ा में निर्मित नई मस्जिद की शुरुआत की गई। इधर मो. हारुन के घर के पास लंगर हुआ।
मुलताई | ईद मिलादुन्नबी पर गुरुवार को सुबह 10 बजे नूरानी मस्जिद से जुलूस निकला। जुलूस में आगे ट्रैक्टर में मस्जिद की आकर्षक झांकी के साथ पीछे मुस्लिम बंधु खुशी का इजहार करते हुए चल रहे थे। जुलूस बस स्टैंड परिसर पहुंचा। जहां लड्डू का वितरण हुआ। फव्वारा चौक पर जामा मस्जिद काॅम्प्लेक्स के दुकानदारों ने जुलूस का स्वागत किया।
पर्व
bho_Deva kas_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva san_Deva